**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Prijedlog Odluke o ukidanju statusa javnog dobra u općoj uporabi čst.zem. 5152/3, k.o. Donja Podstrana

**PRAVNI TEMELJ:** Zakon vlasništvu i drugim stvarnim pravima, Zakon o cestama, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**PREDMET: Obrazloženje prijedloga Odluke o ukidanju statusa javnog dobra u općoj uporabi čst.zem. 5152/3, k.o. Donja Podstrana**

Čst.zem. 5152/3 evidentirane kulture dvorište i površine 71 m2, k.o. Donja Podstrana, upisana je u zemljišnoj knjizi Općinskog suda u Splitu kao javno dobro u općoj uporabi u neotuđivom vlasništvu Općine Podstrana, a formirana je cijepanjem čst.zem. 5152 upisana kao nerazvrstana cesta Gospe u Siti – javno dobro u općoj upotrebi u neotuđivom vlasništvu Općine Podstrana.

Naime, prilikom izrade elaborata izvedenog stanja nerazvrstane ceste Gospe u Siti izrađivač je kao nerazvrstanu cestu evidentirao dio ranije čst.zem. 1069 koji je u naravi dio dvorišta i okućnice objekta na čst.zem. 1064, k.o. Donja Podstrana, anagrafske oznake Gospe u Siti br. 9, i pripojio je nerazvrstanoj cesti Gospe u Siti.

Suvlasnica čst.zem. 1064 Antonija Kasalo podnijela je zahtjev da se na dijelu čst.zem. 5152 upisano kao nerazvrstana cesta – javno dobro u općoj upotrebi u neotuđivom vlasništvu Općine Podstrana, a koji je u naravi dio okućnice i dvorišta čst.zem. 1064 ukine status javnog dobra u općoj upotrebi jer isto nema uvjeta za evidentiranje nerazvsrtane ceste na tom dijelu.

Geodetskim elaboratom provedenim u katastarskom operatu pravomoćnim Rješenjem Klasa: UP/I 932-07/21-02/911, Urbroj: 541-28-02/5-21-2 od 20. prosinca 2021. godine od čst.zem. 5152 površine 8475 m2 – nerazvrstana cesta Gospe u Siti, formirana je nova čestica nerazvrstane ceste Gospe u Siti oznake 5152/1 površine 8404 m2 te čst.zem. 5152/3 površine 71 m2, predmetna promjena provedena je i u zemljišnoj knjizi za k.o. Donja Podstrana rješenjem pod Z-2131/2022.

Prema čl. 103 st. 1. Zakonu o cestama (“Narodne novine” broj 84/11 do 110/19) kad je trajno prestala potreba korištenja nerazvrstane ceste ili njezinog djela može joj se ukinuti status javnog dobra u općoj uporabi. Čl. 103 st. 2. istog zakona propisuje da odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave.

Slijedom izloženog, predlaže se donijeti sljedeći akt:

Na temelju članka 103. stavka 2. Zakona o cestama („Narodne novine“ broj 84/11, 22/13, 54/13, 148/13, 92/14 i 110/19) i članka 30. Statuta Općine Podstrana („Službeni glasnik Općine Podstrana” broj 07/21, 21/21), a u svezi članka 35. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14), Općinsko vijeće Općine Podstrana na 11. sjednici održanoj dana 06. listopada 2022. godine donosi sljedeću

**O D L U K U**

**o ukidanju statusa javnog dobra u općoj uporabi**

**na čst.zem. 5152/3, k.o. Donja Podstrana**

**Članak 1.**

Ukida se status javnog dobra u općoj uporabi na čst.zem. 5152/3 dvorište površine 71 m2, upisanoj u zemljišnoknjižnom ulošku br. 6820, k.o. Donja Podstrana, kao javno dobro u općoj uporabi u neotuđivom vlasništvu Općine Podstrana.

**Članak 2.**

Temeljem ove Odluke, Zemljišnoknjižni odjel Općinskog suda u Splitu, izvršit će na nekretnini iz članka 1. ove Odluke brisanje statusa javnog dobra u općoj uporabi i upis prava vlasništva na ime i u korist Općine Podstrana.

**Članak 3.**

Ova Odluka stupa na snagu osmog dana od dana objave u “Službenom glasniku Općine Podstrana”.

KLASA: 024-02/22-01/07 Predsjednik

URBROJ: 2181-39-01-22-06 Općinskog vijeća:

Podstrana, 06. listopada 2022.godine Tomislav Buljan